Betygalos (Pilkalnio) kapinės
Betygalos (Pilkalnio) kapinės – veikiančios civilinės kapinės Raseinių rajone, Pilkalnio kaime, 2 km nuo Betygalos. Kapinės yra 270 m į pietvakarius nuo kelio  3504  Ariogala–Betygala–Šiluva , 180 m į rytus nuo Betygalos piliakalnio II. Patenka į Dubysos regioninio parko teritoriją. Aptvertos, auga pavieniai medžiai. Netoli šių kapinių, į šiaurės vakarus nuo stovėjimo aikštelės, yra palaidojimų vieta su paminklu žuvusiems nežinomiems sovietiniams kariams.